On indipendente xe on pułitego o na anima in xeneral che no xe afiołada a nisun partio. Diverse volte xe dovuo a: • El partio xe sta sarà prima; • A ła proeniensa da ła società siviłe; • a ła decixion de no vołer "sotoporse" a on'ideoloxia pułitega o nol cata el partio che rispecia ła soa. In Itàlia ghe xe sta caxi simiłi come:• Romano Prodi xe sta el leader de ła coałision de sentro-sanca L'Ulivo/L'Union anca se nol faxea parte de nisun partio de ste qua ;• Filippo Mancuso, che xe sta el Ministro de ła xustisia inte el 1995, anca parlamentare ełeto come indipendente inte łe fiłe de Forsa Itałia;• El Presidente de ła Republica Carlo Azeglio Ciampi.• Giuseppe Conte, Presidente del consejo dei ministri, visin al M5S. Altri caxi resenti i xe stai i esponenti dei goerni tècneghi Dini e Monti , definii "tècneghi" no soło parché i jera formai da esperti inte łe singołe materie, ma anca parché no i jera afiołai a nisun partio al momento de ła formasion dei Goerni. In tuti i caxi, a la fin del proprio mandà "tènico", sia Dini che Monti i ga fondà on propio partio pułitego: che i se ga prexentà a łe ełesion pułiteghe che vegneva. On altra categoria spesifiga de pułiteghi indipendenti itałiani, i jera i "indipendenti de sanca", che i partesipava a ła vida pułitega sostegnendo łe poxision de ła sinistra sensa parò esar iscriti a on partio pułitego.